cyanic-selkie/wikianc huggingface dataset:
Wonerei
De Woner huet Ween a Karen a gläichzäiteg d'Rieder dofir gemaach.
Ee vun de leschte Woner a Kéiffer zu Letzebuerg war de Woner Lou aus de Fuusselächer zu Kënzeg.
2. Joerhonnert
../.. | 1. Joerhonnert v. Chr. | 1. Joerhonnert | 2. Joerhonnert. | 3. Joerhonnert | 4. Joerhonnert | ../..
Bréck vu Chinet
D'Bréck vu Chinet ass eng Stroossebréck zu Huy an der Provënz Léck.
D'Bréck gouf 1894 gebaut. Et ass eng genitten Dunnebréck am Fachwierkbau vum Typ Pratt, a si huet eng stenge Bréck ersat déi bei engem Héichwaasser ewechgespullt gouf. D'Dunnen hunn eng variabel Héicht vun 2,30 m op den Enner bis op 3,80 m an der Mëtt. Déi siwe bannenzeg Gefaacher hunn eng Breet vun 2,70 m an déi zwee baussenzeg sinn 2,40 m laang.
Si ass 4,60 m breet, 24,90 m laang a féiert iwwer den Hoyoux en Niewefloss vun der Meuse.
Si verbënnt d'Rue Sainte Catherine mat der Chaussée des Forges.
Geschicht
Déi éischt Bréck op der Plaz war eng hëlze Bréck déi d'Verbindung tëscht der Pabeierfabréck Godin an der Strooss, déi 1845 gebaut gi war, gemaacht huet. 1873 koum eng verwëlleft Bréck mat dräi Béi an d'Plaz. Déi gouf eng Kéier bei engem Héichwaasser 1891 ewechgespullt, an duerno nach eng Kéier am Januar 1893. D'Receptioun fir déi haiteg Bréck gouf den 22. Oktober 1894 gemaach a se gouf fir 18 Tonnen zougelooss.
Canton de Niolu-Omessa
De Canton de Niolu-Omessa ass eng fréier franséisch administrativ Andeelung am Arrondissement Corte, am Departement Haute-Corse op Korsika. Mam Dekret vum 26. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Lëscht vu lëtzebuergeschen Orchestergruppen
Orchestre de chambre du Luxembourg "Les musiciens"
De Lëtzebuerger Kammerorchester "Les musiciens" ass e klassesche Kammerorchester, an deem ronn 40 Beruffsmuseker spillen. Gegrëndt gouf den Orchester am Joer 1974 vun enger Grupp vu lëtzebuergesche Musekstudenten. Well s'all ganz jonk waren, hu se sech "Ensemble Les jeunes musiciens" genannt. Si hunn uechter d'Land an iwwer d'Grenzen ewech gespillt, si hu vill Choralle begleet an hu sech lues a lues vergréissert. Vun 1985 bis 2000 huet de Pierre Cao den Orchester dirigéiert. Am Joer 2002 huet säin Elève, de Nicolas Brochot, d'Direktioun iwwerholl.
Mat senge wäit iwwer 650 Concerten huet den Orchester "Les musiciens" an de leschte Joerzéngten déi national a regional Museklandschaft e gutt Stéck méi räich gemaach.
Orchestre Symphonique "Le Cercle"
De Symphonieorchester "Le Cercle" ass 1910 zu Rëmeleng gegrënnt ginn. Den Orchester huet Concerte ginn, an Theater gespillt, ënner verschiddenen Dirigenten.
Aconcagua
Aconcagua ass e Lëtzebuerger Quintett, deen zu Lëtzebuerg an am Ausland mat engem argentineschen Tango-Repertoire optrëtt. Dëse Quintett interpretéiert haaptsächlech d'Wierker vum Astor Piazzolla.
Kammer Musek Veräin Lëtzebuerg KMVL
Dëse Veräi gëtt et zanter 1907, a besteet nach haut, woubäi se sech haut méi op instrumental Musek konzentréieren.
Les Solistes Européens
Les Solistes Européens sinn e professionellen Orchester deen 1989 gegrënnt gouf, a bis 2009 vum Jack Martin Händler geleet gouf. Si hunn eng international Renommée.
Estro Armonico
Besteet zanter 1992 a gëtt vun Ufank u vum Guy Goethals geleet. Vill professionell Museker spillen an dësem Sträichorchester, dee sech jee no Wierkopféierung och an e Symphonieorchester verwandelt. Si triede mat Chorallen op a spille klassesch a Kierchemusek (Massen), och alt mol Musicals (z. B. mam Opus 78) oder Filmmusik (z. B. Les Nuits d'Arabie).
Just Born
Ass e Quartett: Chris Birch, Johanna Weirich, Radu (OPL). Si spillen anspruchsvoll a klassesch arrangéiert Wierker aus der fréier populärer US-amerikanescher Volleksmusek.
Collegium Musicum Luxemburgense
Ass en Ensembel, deen original: musique baroque op originalen Instrumenter virdréit. Besetzung: Uergel, Cembalo a kënschtleresch Leedung: Pierre Schwickerath; Gei: Johanna Weirich a Chris Birch (CB spillt och pardessus, diskant an tenor gamb), des Weideren 3 violes de gambe, 1 violone souwéi Laténgesch Gesangssolisten (S.A.T.B.).
Quatuor de Luxembourg
Professionell Museker: Osamu Yaguchi, éischt Gei; Barbara Witzel, zweet Gei souwéi Cello a Braatsch. Fokusséieren op zäitgenëssesch klassesch Sträichquartett-Kompositiounen, mat der Beméiung, och lëtzebuergesch Komponisten ze fuerderen. Bis elo 5 CD-en, hiren éischten CD mat ë. a. engem Wierk vum Walter Civitareale ass vu Pizzicato als "meilleur CD du mois" agestuuft ginn.
Puppis (Stärebild)
D'Achterdeck vum Schëff (latäin. Puppis) ass e Stärebild vum südleche Stärenhimmel.
Beschreiwung
D'Puppis ass e grousst Stärebild westlech a südlech vum Groussen Hond. Véier vu senge Stäre si méi grouss wéi déi 3. Gréissteklass.
Duerch de westlechen Deel zitt sech d'Band vun der Mëllechstrooss, dofir fënnt een an der Puppis vill oppe Stärekéip, wéi z. B.: M46, M47 an de M93.
Wéinst senger Positioun kann d'Stärebild vun Europa aus nëmmen am déiwe Süde ganz gesi ginn, wéi a Südspuenien, Sizilien, an am Peloponnes.
Geschicht
D'Puppis ass en Deel vum antike Stärebild Argo Navis (Schëff vum Argo), dat zu den 48 Stärebiller gehéiert, déi schonn de Ptolemäus beschriwwen huet.
De franséischen Astronom Lacaille huet dat ausgedeent an oniwwersiichtlecht Stärebild am Joer 1763 an d'Stärebiller Carina, Vela a Puppis geännert. Dobäi goufen déi fréier Stärebezeechnunge bäigehalen, soudatt all griichesche Buschtaf an deenen dräi Stärebiller nëmmen eemol virkënnt. Dofir gëtt et ee Stär α Carinae (Canopus), awer keng Stären α Puppis oder α Velorum.
Stären
Den hellste Stär ζ Puppis ass en extreem liichtkräftege blo-wäissen Iwwerris mat der Spektralklass O5 op enger Distanz vu 1.400 Liichtjoer. Hien huet déi 18fach Mass, de 40fachen Duerchmiesser an déi 20.000fach Liichtkraaft vun eiser Sonn. Den Numm Naos staamt aus dem Griicheschen a bedeit „Schëff“.
Verännerlech Stären
Den L2 Puppis ass en hallefreegelméisseg verännerleche Stär a steet op enger Distanz vun 198 Liichtjoer vun eiser Äerd ewech. Seng Hellegkeet ännert iwwer en Zäitraum vu ronn 140 Deeg. Et ass e roude Stär mat der Spetralklass M3 III. Wärend dem Maximum ass hien opfälleg hell, am Minimum kann hien ënner gënschtege Siichtbedingungen just nach mat bloussem A gesi ginn
Messier- an NGC-Objeten
De M 46 ass e Stärekoup op enger Distanz vu 6.000 Liichtjoer.
Am nërdlechen Deel vum M 46 steet de Planetareschen Niwwel NGC 2438. Den Niwwel gehéiert net zum Stärekoup. Hie steet op enger Distanz vu 4.000 Liichtjoer.
De M 47 ass ronn 1.800 Liichtjoer ewech. Hien ass mat bloussem A als niwwelege Fleck z'erkennen. Et handelt sech ëm e relativ jonke Stärekoup mat bloe Stären.
De M 93 läit zirka 4.000 Liichtjoer vun eiser Äerd ewech.
Den NGC 2451 ass den hellste Stärekoup am Stärebild Puppis a mat bloussem A däitlech ze gesinn. Opgrond vu senger südlecher Positioun kann hien allerdéngs vu Mëtteleuropa net gesi ginn. Hie läit op enger Distanz vu 5.000 Liichtjoer.
Hombourg-Budange
Hombourg-Budange ass eng franséisch Uertschaft a Gemeng am Departement Moselle an der Regioun Grand Est.
Michel Deville
De Michel Deville gebuer den 13. Abrëll 1931 zu Boulogne-Billancourt (Hauts-de-Seine) a gestuerwen de 16. Februar 2023, war e franséische Filmregisseur an Dréibuchauteur.
Den Deville krut 1986 en César als beschte Regisseur fir de Film Péril en la demeure.
Hombourg-Budange
Am Uert, deen zum Arrondissement vun Diddenuewen-Ost gehéiert, liewe 405 Awunner (Stand 1999).
MS Brombachsee
D' MS Brombachsee ass e Schëff mat dräi Schwammdeeler (Trimaran) um Grousse Brombaachséi, dat vun der Architektur an der Konstruktioun hier eemoleg an Europa ass.
Op dräi verschiddenen Decker kënne 750 Persoune matfueren. Een Tour um Brombaachséi dauert ongeféier annerhallef Stonn. Zanter 2009 ass den Trimaran mat engem gliesene Panorama-Lift ekipéiert. Sou sinn déi 3 Decker och fir géibehënnert Leit z'erreechen.
Den Trimaran hält op dëse Plazen: Ramsberg, Absberg, Enderndorf, Allmannsdorf a Pleinfeld.
Grousse Brombaachséi
De Séi ass de Kär vum Fränkesche Séeiland an ass haaptsächlech do fir Waasserstänn ze regléieren an Zäite wou et net sou vill reent (Nordbayern huet net vill Nidderschlag), an awer och fir wann et richteg schëtt dem Héichwaasser aus de Féiss ze goen. En ass awer och eng Fräizäitplaz fir déi ganz Géigend.
Geographie
De Séi läit haaptsächlech am Landkrees Weißenburg-Gunzenhausen, (eng kleng Parti um nërdleche Séiuwänner gehéiert zum Landkreis Roth), a 37 km am Süde vun Nürnberg. E läit an engem groussen Dall, deen no Osten opgeet a ronderëm sinn iwwerall Bëscher.
Als Noperen huet en zwéi Séien déi méi héich leien, de Klenge Brombaachséi, an den Igelbaachséi. Dës zwéi si vun him duerch zwou Staumaueren (déi eng 18 m an déi aner 16 m héich) getrennt. Vun dësen dräi Séien ass hien deen eenzegen, op deem e Schëff fiert d'MS Brombachsee.
E kritt säi Waasser aus den zwéin ieweschte Séien an no ënne leeft e weider an de Brombach dee selwer bei Pleinfeld an d'Schwäbische Rezat leeft.
Et ass ee wichtegt Noerhuelungsgebitt fir de Ballungraum Nürnberg. Et kann een dra schwammen, an drop seegelen oder wandsurfen. Mat dem Trimaran MS Brombachsee kann een drop fueren.
Lëtzebuerger Militärmusek
D'Lëtzebuerger Militärmusek (op Franséisch:  Musique militaire grand-ducale) ass deen eenzege Musekcorps (Fanfaren an Harmonien) am Land, deen nëmmen aus Beruffsmuseker besteet. Et handelt sech ëm en Total vu ronn 60 Museker. D'Militärmusek an hiren Dirigent stinn ënner dem direkte Kommando vum Chef vum État-Major vun der Lëtzebuerger Arméi.
Geschicht
Nodeem d'Groussherzogtum Lëtzebuerg 1815 um Wiener Kongress gegrënnt gi war, ass de Besoin fir eng national Arméi entstanen. Wéinst politesche Schwieregkeete sinn déi éischt Bataillonen eréischt 1842 entstanen. Am éischte Bataillon, deen zu Iechternach stationéiert war, gouf den 29. Dezember 1842 ënner der Leedung vum Franz Ferdinand Hoebich d'Lëtzebuerger Militärmusek gegrënnt. Ufanks hat si ëm déi 25 Museker a mat der Zäit sinn et der ëmmer méi ginn.
Am zweete Bataillon, deen zu Dikrech stationéiert war, gouf d'Militärmusek ënner der Leedung vum Jean-Antoine Zinnen, dem spéidere Komponist vun der lëtzebuergescher Nationalhymn, de 6. Dezember 1847 gegrënnt. Am Juni 1868 gouf den zweete Bataillon opgeléist an d'Militärmusek gouf just nach am éischte Bataillon weidergefouert.
Zu den offiziellen Aktivitéite vun der Militärmusek gehéieren Concerte fir de groussherzoglechen Haff an d'Lëtzebuerger Regierung bei Staatsvisitten a Receptiounen. Zu de militäreschen Aufgabe gehéieren Optrëtter op Paraden an d'Musizéiere beim Wiessel vun der Garde.
Dirigente vum 1. Batailloun
Vum 1. August 2012 un ass de Jean-Claude Braun Chef an Dirigent vun der Groussherzoglecher Militärmusek. Zanter dem 1. Januar 2008 ass de Jean-Marie Thoss de Stellvertrieder vum Dirigent.
Platen
Platen ass eng Uertschaft an der Gemeng Préizerdaul.
Asterismus (Astronomie)
Als Asterismus (vum laténgeschen astrum (griichesch: ἄστρον astron „Stärebild, Stär“) gëtt an der Astronomie eng speziell Konstellatioun vu Stäre bezeechent, déi, mat Verbindungslinne (d'Stärenzich) verbonnnen e bestëmmt opfällegt Bild erginn an den Numm vun enger Saach oder vun enger Figur droen. En Asterismus ass haut den Deel vun engem oder méi vun den IAU-Stärebiller. Si gëllen awer net offiziell als Stärebiller.
Och historesch Stärebiller, déi fréier op Stärekaarte verzeechent waren, wéi z. B. d'Stärebild „Schëff Argo“, ginn als Asterisme bezeechent; geneesou unerkannt Biller, déi haut nach landleefeg benotzt ginn: Bekannt Beispiller sinn de Grousse Won, en Deel vum Stärebild Ursa Major, de Summerdräieck oder de Wantersechseck.
Donieft gëtt et a gouf et an der Himmelskartéierung|vun anere Kulturen, wéi an der aler indescher oder chineesescher Astronomie oder bei de Mayas, Stärebiller, wou ganz aner Figuren erkannt goufen.
Deutsche Bahn
D'Deutsche Bahn, ofgekierzt DB, ass déi national däitsch Eisebunnsgesellschaft.
Geschicht
D'DB gouf den 1. Januar 1994 gegrënnt.
Ruisseau d'Évegnée
Als Niewefloss vun der Julienne gehéiert en zum hygrographesche Baseng vun der Meuse.
3. Joerhonnert
../.. | 1. Joerhonnert | 2. Joerhonnert | 3. Joerhonnert. | 4. Joerhonnert | 5. Joerhonnert | ../..
Ruisseau d'Évegnée
D'Baach entsteet aus e puer Quellen déi am Zentrum vun Évegnée zesummelafen. Da leeft d'Baach duerch e breeden Dall mat engem zimmlech staarke Gefäll no Norden an Direktioun Saive, wou se um Lieu-dit Mousset an d'Julienne leeft.
D'Baach ass ronn 2 km laang a verléiert op där kuerzer Streck ronn 60 Meter un Héicht.
Azmidiske (Stär)
Koordinaten (Equinoxe J2000.0)
Inglange
Inglange (Englengen am franséische Miseler Platt) ass eng franséisch Uertschaft a Gemeng am Departement Moselle an der Regioun Grand Est.
Am Uert, deen zum Arrondissement Diddenuewen gehéiert, liewen 256 Awunner (Stand 1999).
Ezio Pinza
Den Ezio Pinza, gebuer den 18. Mee 1892 zu Roum a gestuerwen den 9. Mee 1957 zu Stamford an den USA, war en italieenesche Basssänger.
Säi Liewen
De Pinza sollt eng Carrière als Velosportler machen. Mä hien huet sech et anescht iwwerluecht an ass op Bologna an de Conservatoire bei den Alessandro Vezzani gaangen, fir seng Stëmm ausbilden ze loossen. Säin éischten Optrëtt op der Bün war 1914 zu Soncino als Oroveso an der Oper Norma. Nom Éischte Weltkrich koum hien 1922 zu Roum an dem Teatro alla Scale grouss eraus, wou hien enner dem Arturo Toscanini de Ramphis an der Aida, de Raimondo an der Lucia di Lammermoor gesongen huet. Vun 1926 bis 1949 séngt hien am Metropolitan Opera House zu New York. Do séngt hien all grouss italieenesch Bassrollen an de Boris Godunov.
1949 sicht hien no eppes Neies. He geet op de Broadway fir Musicalen ze sangen.
An de spéidere Jore war de Pinza, dee säi Liewe laang käergesond war, mam Häerz geplot.
Säi Gesang
Den Ezio Pinza hat ni geléiert Noute vum Blat ze liesen, an a senger Autobiographie erzielt hien, wéi de Rogers him e puer Melodien aus dem South Pacific um Piano virgespillt huet. Mä hie war deen, deen d'Missa Solemnis ënner dem Toscanini gesongen huet, Mozart ënner dem Bruno Walter an déi gréisst Richard Wagner Rollen an der Scala.
Literatur
Dem Pinza seng Autobiographie koum 1977 zu New York eraus. ''Ezio Pinza. An Autobiography''
Kuckt och
Lëscht vu Sängerinnen a Sänger (Klassesch Musek)
Naos (Stär)
Naos ("Schëff") ass d'Bezeechnung vum blowäissen Iwwerris ζ Puppis (Zeta Puppis). Den Naos gehéiert zu der Spektralklass O5. En ass ronn 1.400 Liichtjoer vun eiser Äerd ewech.
Koordinaten (Equinoxe J2000.0)
Biebereg
Biebereg ass eng lëtzebuergesch Uertschaft an Haaptuert vun der Gemeng Préizerdaul am Kanton Réiden. Se läit laanscht der N12, op enger Héicht vun ca. 276 m.
Nopeschuertschafte si Proz am Norden, Rëmerech am Osten a Platen am Südwesten.
Teller
Tellere si gewéinlech aus Keramik oder Parzeläin, se kënnen awer och aus Glas, Konschtstoff, Zënn, méi seelen aus Holz oder Steen sinn.
Tellere gëtt et a verschiddene Gréissten, fir déi verschidde Plate vun engem Menü: Entréesteller, Zoppenteller, Teller fir den Haaptplat, Dessertsteller,...
Méi seele ginn Telleren och als Dekoratioun un d'Mauer gehaangen; an deem Fall schwätzt ee vun engem Wandteller.
Julienne (Kichen)
Julienne ass an der Terminologie vun der Kichen d'Aart a Weis, Geméis a reng, dënn Sträife vun 1–3 mm Duerchmiesser ze schneiden oder ze rappen.
De Begrëff daucht geschriwwen eng éischt Kéier 1722 am François Massialot sengem Le Cuisinier Royal op. Wou en hierkënnt, ass net kloer, et kéint vum Virnumm Julien oder Jules sinn.
Julienne an der russescher Kichen
An der moderner russescher Kiche gëtt Julienne oder Julien (Жюльен) och e Plat genannt, deen aus Champignone besteet, déi mat Rahm (oder Béchamel) a Kéis iwwerbak, an a klenge Kokotten zerwéiert ginn. Dacks ass Poulet drënnergemëscht, oder och alt emol Mieresfriichten.
Omeganiwwel
Den Omeganiwwel (och mat Messier 17 oder NGC 6618 bezeechent, seelen och Schwanenniwwel oder Houfeisenniwwel) ass en Emissiounsniwwel am Norddeel vum Stärebild Sagittarius. En huet eng visuell Magnitude vu +6,00 mag an en Duerchmiesser vun 11'.
4. Joerhonnert
../.. | 2. Joerhonnert | 3. Joerhonnert | 4. Joerhonnert. | 5. Joerhonnert | 6. Joerhonnert | ../..
Tounwäertëmfank
Den Tounwäertëmfank vun engem RGB-Bild besteet aus den dräi Faarfkanäl, rout, giel, blo mat jeeweils 8 Bit. Dat erméiglecht also 256 x 256 x 256 = 16.777.216 méiglech Faarfinformatiounen.
Den Tounwäertëmfank ass also den Ënnerscheed tëscht der hellstméiglecher an der däischterstméiglecher Plaz vun engem RGB-Bild.
Vill "blatzeg" Fotoe stame vu Fototapparaten, deenen hire Bildsensor den optimalen Tounwäertëmfank iwwerhaapt net ausnotze kann, an op déi Manéier déi dräi Faarfkanäl net komplett beluecht sinn. Eng Méiglechkeet, den Ëmfank, deen "do" ass, mat Hëllef vun engem Bildbeaarbechtungsprogramm wéi dem Adobe Photoshop unzepassen, fir all Faarfkanal eenzel.
Canton de Sarreguemines
De Canton de Sarreguemines ass eng franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert ass Sarreguemines.
Erich Langjahr
Den Erich Langjahr gebuer 1944 zu Baar an der Schwäiz, ass e Schwäizer Filmregisseur, Produzent a Kameramann.
De Langjahr dréint, produzéiert a verléint seng Filmer selwer
Säi Liewen
No enger Ausbildung als Chimieslaborant huet hien als selbstännege Cheemiker geschafft. Als Filmmécher ass hien Autodidakt. Hie fänkt u mat Industriefilmer, duerno dréint hie Kuerzfilmer. Zanter 1978 produzéiert e laang Dokumentarfilmer, vun deenen den éischten, Morgarten findet statt zu Cannes presentéiert gouf. Vun 1990 u schafft e mat senger Frëndin Silvia Haselbeck zesummen.
Laurent
Etymologesch staamt den Numm vum laténgesche Wuert laurus, "laurier" oder Lorberbam, of. Dofir heescht deen Numm och wuertwiertlech iwwersat "dee mam Lorberkranz". Enger anerer Erklärung no kéim "Laurent" vun der réimescher Stad Laurentum (Latium), géif also en Awunner vu Laurentum bezeechnen. Laurentum war bekannt fir seng Lorberbeem, domat schléisst sech den etymologesche Krees.
Déi weiblech Form vu Laurent ass Laurence.
Den 1.1.1987 gouf et zu Lëtzebuerg 875 Jongen a Männer, déi de Virnumm "Laurent" haten an 266 Meedercher an Dammen, déi "Laurence" geheescht hunn.
Aner Versioune vu "Laurent"
Och de Familljennumm Lentz, resp. Lenz, geet op eng Kuerzform vun dësem Patronym zeréck.
Kuckt och: de Familljennumm Laurent.
Scharabang
E Scharabang (ofgeleet vum franséische Char-à-Bancs) ass eng véierriedereg Kutsch déi als Zweespänner oder Véierspänner ka gefuer ginn.
D'Kutsch huet eng laang Këscht op där a puer Reie Bänke stinn, an déi bal ëmmer zu de Säiten op ass. Dës Bänke stinn de queesche Wee op der Këscht, meeschten sinn et der zwou oder dräi. Zwou Reie kënnen och Réck widder Réck stoen.
Déi éischt Documentatioun déi ee vu Scharabange fënnt ass aus der Mëtt vum 18. Joerhonnert, an ass an engem Artikel vum Journal helvétique vum Dezember 1764 ze fannen.
D'Englänner hunn de Scharabang eréischt 1845 matkritt. Den éischte Scharabang deen et an England gouf, war e Cadeau deen de Louis-Philippe der Kinnigin Victoria gemaach hat. E gouf vun de Paräisser Carossieren Gauthier et Picheron gebaut, an e steet haut an der kinneklecher Residenz Hampton Court.
D'Scharabange si Kutschen déi normalerweis net vun engem Kutscher gefouert ginn, mä vum Proprietär selwer. Grouss Scharabange mat bis zu 40 Plaze goufe Pauline genannt a goufen haaptsächlech zu Paräis gebraucht fir d'Leit op d'Hippodromen ze féieren.
Adygeja
D'Republik Adygeja oder Adygien, am Nordkaukasus, ass eng kleng autonom Republik am südlechen Deel vum europäesche Russland, déi den 31. Mäerz 1992 e Federatiounsvertrag mat Russland ënnerschriwwen huet. D'Haaptstad ass Maikop Myjeqwape.
Proz
Proz ass eng Uertschaft an der Gemeng Préizerdaul.
Adygeja
Geographie
D'Republik ass eng Enklav vun der Regioun Krasnodar. Am Nordweste grenzt se un de Krasnodarer Stauséi, am Norden an Nordoste orinetéiert sech d'Ofgrezung méi oder manner um Floss Laba. Am Süde fängt d'Biergwelt vum Kaukasus un, mat véier 3000er um Gebitt vun der Republik, an do läit och de gréissten Deel vum Kaukasus-Naturreservat.
Bevëlkerung
No enger offizieller Ëmfro aus dem Joer 2012 si 35,4 % vun der Bevëlkerung russesch orthodox, 30 % si spirituell awer net reliéis, 13 % bekenne sech zum Islam, 9 % sinn Atheisten, an de Rescht gehéieren zu Splittergruppen, anere Reliounen oder hunn net op d'Fro geäntwert.
Geschicht
Den 21. Mai 1864 hunn déi russesch Truppen d'Tscherkessen als leschte vun den nordkaukasesche Vëlker bezwongen. Honnertdausenden dervu vu sinn an der Folleg an d'Osmanescht Räich verdriwwe ginn, net wéineg sinn der dobäi gestuerwen. Duerno si vill Russen an d'Republik agewandert.
Ekonomie
De Schwaarze Buedem an der Regioun eegent sech absënns fir Landwirtschaft. A klenge Quantitéite ginn och Äerdgas, Pëtrol, Gold an aner Edelmetaller gefërdert an et gëtt Forstwirtschaft bedriwwen.
Aquarium (Waasserbëlleg)
Den Aquarium vu Waasserbëlleg ass e Gebai mat 15 eenzelen Aquarie mat Fësch aus fënnef Kontinenter.
Heemesch Fësch
Baarf, Éil, Gif, Goldbréissem, Graskaarp, Hiecht, Lau, Minn, Piisch, Rapfen, Routa, Routfieder, Schlei, Schneiderfësch, Schuppekaarp, Sonnepiisch, Spigelkaarp, Wels an Zander.
Historique
Den Aquarium vu Waasserbëlleg gouf 1975 an d'Liewe geruff a war ënner der Gestioun vum Syndicat d'initiative et du tourisme Wasserbillig. Zanter datt d'Gemeng Mäertert den Aquarium opkaaft huet, gëtt e vun der Asbl Centre d'initiative et de gestion régional Canton de Grevenmacher geréiert.
Nationalstrooss 12
D'Nationalstrooss 12 oder N12 ass eng vun de längsten Nationalstroossen zu Lëtzebuerg a geet duerch d'Kantone Lëtzebuerg, Capellen, Réiden, Wolz a Klierf. Nieft der N7 ass et eng alternativ Nationalstrooss déi vun der Stad aus op d'Wemperhaart féiert.
D'N12 ass mat 68 km déi drëttlängst Nationalstrooss am Land.
Laf
Si huet hiren Ufank op der N6 an der Stad Lëtzebuerg, vis-à-vis vum Square de New York, a féiert vun do aus duerch de Rollengergronn iwwer de Briddel an duerch Koplescht. Hanner Koplescht bis op de Katrewang bei Kielen besteet d'N12 aus enger Allee, där hir Beem wéinst dem impressionnanten Ubléck zu de bemierkenswäerte Beem zu Lëtzebuerg zielen.
Se geet da weider iwwer Dondel, Buer an Tënten bis op Sëll, wou se d'N8 kräizt.
Viru geet et da laanscht Schweebech a Rippweiler, wou d'N12 d'N24 kräizt. An der nächster Uertschaft Räichel kräizt se sech mat der N22 an der N23. Duerno geet hire Verlaf duerch de Préizerdaul bis op Groussbus, wou se sech mat der N21 kräizt.
E puer Kilometer hanner Eschduerf kräizt se sech mat der N15. Weider geet hiren Tracé duerch den Heischtergronn iwwer d'Sauer a kräizt kuerz drop d'N27.
D'N12 geet weider nërdlech duerch Bidscht bis op Wolz, wou se sech mat der N25 an N26 kräizt. Se geet dann duerch Déierbech virun a kräizt sech, e puer Kilometer hannendrun, mat der N20.
Da geet se weider duerch Heesdref a Wëntger a kräizt sech kuerz hanner dem Antoniushaff mat der N18. Weider geet et duerch Aasselbuer, Ëlwen a Wilwerdang bis op d'Wemperhaart, wou se an engem Rond-point Uschloss un d'N7 huet. Vun der Wemperhaart aus kënnt een dann iwwer déi belsch N62 déi do en Deel vun der E421 ass, weider op Sankt Vith.
D'Gesamtlängt vun der N12 ass zirka 87 km.
Entwécklung vun der N12
An den 1970 er Jore sinn eng Rei Kéieren tëscht Eschduerf a Bidscht an och nërdlech vun Ëlwen ugepasst ginn. Ronn zéng Joer duerno ass d'N12 zu Ëlwen iwwer déi nei Eisebunnsbréck geluecht ginn an d'Kéiere bei der Maison Legay goufen ugepasst.
An den 90 er Jore sinn dunn och nach e puer Kéieren tëscht Ierpeldeng an der Déierbech reamenagéiert ginn.
Mat der Ëmklasséierung vun Deeler vum staatleche Stroossereseau koum et 1995 zu enger Rei Ännerunge wat d'N12 ugeet :
2021 oder duerno
Nodeems d'Tramsstatioun op der Stäreplaz gebaut gouf, sinn déi 230 éischt Meteren net méi fir den Duerchgangsverkéier op an deen Deel vun der N12 (Rue de Rollingergrund) soll deemno als Gemengestrooss deklasséiert ginn, iwwerdeems d'Verbindung vun der N6 erfort bis bei d'N12 (87 m.) derbäi geschloe gëtt.
Och zu Wolz sinn Upassunge geplangt :
Louis Biren (Resistenzler)
De Louis Biren gebuer de 17. Abrëll 1898 zu Kënzeg a gestuerwen den 22. Februar 1987 zu Stengefort war e lëtzebuergesche Resistenzler an ee vun de leschte Woner a Kéifer zu Lëtzebuerg.
Barrage Veianen
De Barrage Veianen steet am enken Éisleker Ourdall direkt op der nërdlecher Limit vun der Uertschaft Veianen a staut d'Waasser vum Our-Stauséi, deen den ënneschte Baseng vum Pompelspäicherwierk Veianen duerstellt.
Louis Biren (Resistenzler)
Hien hat d'Kéiferhandwierk zu Épernay geléiert, an huet do eng Zäitlang fir d'Champesfabrikante Moët et Chandon geschafft. Wéi hien erëm zu Lëtzebuerg war, huet hie sech zu Kënzeg als Woner a Schräiner etabléiert. De Biren huet awer net nëmmen an deem Beräich geschafft. Hie war zu senger Zäit ee vun de grousse Liwwerante vu Keelebunnen uerchter d'Land. An d'Metzlereien huet hien d'Stäck geliwwert, op deenen d'Fleesch geha gouf. Säin Hobby war awer d'Konschtschräinerei.
Skulpturen a Wandvertäfelungen a sengem Haus zu Kënzeg an de Fuusselächer (rue de la chapelle), sinn Zeien dovun. Eng vu senge bemierkenswäerten Aarbechten ass en Intarsiendësch an deem de Roude Léiw ageluecht ass. Deen Dësch steet am groussherzogleche Palais an der Stad Lëtzebuerg. Am Krich war de Louis Biren, dee Member an der Alweraje war, vun der däitscher Zivilverwaltung a Konzentratiounslagere verschleeft ginn. Hie war do ënner anerem zu Hinzert, Natzweiler, Dachau an zu Mauthausen.
Canton d'Orezza-Alesani
De Canton d'Orezza-Alesani ass eng franséisch administrativ Andeelung am Arrondissement Corte, am Departement Haute-Corse op Korsika.
Lupus (Stärebild)
De Wollef, laténgesch: Lupus ass e Stärebild um südleche Stärenhimmel.
Beschreiwung
De Lupus läit tëscht de markante Stärebiller Scorpius an dem Centaurus. Dräi vu senge Stäre si méi hell wéi déi 3. Gréissteklass. Duerch de südlechen Deel zitt d'Mëllechstrooss. Dofir gëtt et am Stärebild Lupus eng sëlleg niwweleg Objeten. Wéinst senger südlecher Positioun kann de Lupus bei äis net observéiert ginn.
Geschicht
De Lupus gehéiert zu de klasseschen 48 Stärebiller, déi schonn an der Antiquitéit bekannt waren. Si goufe vum Ptolemäus beschriwwen.
Am Joer 1006 huet am Lupus eng extreem hell Supernova opgeliicht, déi haut als Supernova 1006 bezeechent gëtt.
Mythologie
Bei de Sumerer, Assyrer a Babylonier gouf d'Stärebild och scho Wollef genannt an huet als Verkierperung vum Gott Kusu gegollt.
Am anticke Griicheland gouf en Therion genannt. Dat Déier gouf vum Centaurus op engem Altor geaffert.
Stären
Den β Lupi läit op enger Distanz vu 500 Liichtjoer vun eis ewech. Hie liicht blo a gehéiert zu der Spektralklass B2 IV.
Duebelstären
Den κ Lupi ass een Duebelstäresystem op enger Distanz vun 200 Liichtjoer. Déi béid Komponente gehéiere zu de Spektralklasse B9 an A2. De Wénkelofstand ass 27 Bousekonnen.
D'System ξ Lupi ass 250 Liichtjoer ewech. Et besteet aus zwéi Stären, déi wäiss liichten a gehéieren zu de Spektralklassen A0 an A2.
Den μ Lupi ass 250 Liichtjoer ewech. Et ass ee Véierfachstär.
Verännerlech Stären
Den α Lupi, den hellste Stär am Lupus, läit op enger Distanz vu 548 Liichtjoer an huet d'Spektralklass B1 III. Hien huet déi 10fach Mass an den 10fachen Duerchmiesser vun eiser Sonn. Seng Hellegkeet verännert sech iwwer en Zäitraum vu 6 Stonnen a 14 Minutten ëm déi kleng Zuel vun 0,03 Gréissteklassen. Et handelt sech ëm een verännerleche Stär vum Typ Beta-Cephei.
NGC-Objeten
Am Lupus ass den Oppene Stärekoup NGC 5749 an NGC 5822.
Den NGC 5822 ass zirka 2.500 Liichtjoer vun eis ewech a besteet aus ronn 100 Stären.
Den NGC 5986 ass zirka 35.000 Liichtjoer vun eiser Sonn ewech.
Den Oppene Stärekoup NGC 5822 huet eng Ausdeenung vun nëmme 6 Bousekonnen.
Ralenti
De Begrëff Ralenti gëtt gebraucht fir eng Beweegung ze bezeechnen déi méi lues ofleeft wéi gewéinlech. E gëtt haaptsächlech an der Mechanik an an der Filmtechnik gebraucht.
Ralenti Idle speed Ralenti Tomgång
Kosovo
De Kosovo (op Albanesch: Kosova; op Serbesch: Косово / Kosovo) ass en deelweis unerkannte Staat am Südoste vun Europa, deen am Februar 2008 seng Onofhängegkeet vu Serbien als Republik Kosovo erkläert huet. Serbien erkennt zwar d'Gouvernance vun der Republik iwwer den Territoire un, beusprocht en awer nach als eegen Autonom Provënz vu Kosovo a Metochien.
Geographie
Kosovo huet keen Accès zum Mier a läit am Zentrum vun der Balkanhallefinsel. D'Haaptstad a gréisste Stad ass Pristina. E grenzt un Albanien an Nordmazedonien am Süden, u Montenegro am Westen an u Serbien am Norden an Osten.
Geschicht
An der Antiquitéit waren an där Regioun d'Kinnekräich Dardania an déi spéider réimesch Provënz Dardania. Am Mëttelalter war se Deel vu Serbien éier se vum 15. bis an d'fréit 20. Joerhonnert Deel vum Osmanesche Räich war. Enn des 19. Joerhonnert gouf de Kosovo den Zentrum vun der albanescher Onofhängegkeetsbeweegung mat der Liga vu Prizren. Als Resultat vun der Defaite vum Osmanesche Räich am éischte Balkankrich (1912-1913) gouf et an d'Kinnekräich Serbien integréiert. No enger Vereenegungsperiod am Kinnekräich vu Jugoslawien gouf an der jugoslawescher Verfassung nom Zweete Weltkrich déi Autonom Provënz vu Kosovo a Metochien als Deel vun der jugoslawescher Deelrepublik Serbien geschaf.
Laang undauernd ethnesch Spannungen tëscht dem Kosovo senger albanescher a senger serbescher Bevëlkerung huet de Kosovo ethnesch dividéiert gelooss, wat zu interethnescher Gewalt gefouert huet, dorënner dem Kosovokrich (1998-99). De Krich ass mat enger Militärinterventioun vun der NATO zu Enn gaangen, déi d'Bundesrepublik Jugoslawien dozou gezwongen huet hir Truppen aus dem Kosovo zeréckzezéien. De Kosovo ass doropshin en UN-Protektorat ginn. De 17. Februar 2008 huet dem Kosovo säi Parlament d'Onofhängegkeet erkläert. D'Republik Kosovo gëtt diplomatesch als eegene Staat vun 96 UN-Memberstate unerkannt. Serbie weigert sech, de Kosovo als Staat unzeerkennen, obwuel et mam Accord vu Bréissel 2013 d'Legitimitéit vun de kosovareschen Institutiounen an dem Territoire säi spezielle Status a Serbien unerkannt huet. Am Accord steet, datt déi ëffentlech Institutiounen am Kosovo vun der Regierung vu Pristina an net vu Belgrad aus operéiert ginn.
De Kosovo ass zanter Juni 2009 Member beim Internationale Wärungsfong a bei der Weltbank, an zanter 2012 och bei der Europäescher Bank fir Neiopbau an Entwécklung. 22 vun de 27 EU-Memberstaten hunn d'Onofhängegkeet vum Kosovo unerkannt; Zypern, Griicheland, Rumänien, d'Slowakei a Spuenien hunn et net.
Währung
Nom Kosovokrich, hat d'UNO d'D-Mark als offiziéis Währung agefouert, déi sech dunn als Bezuelmëttel och sou duerchgesat huet. Zanter datt et den Euro gëtt, gëtt am Kosovo domat. De Kosovo gehéiert awer net zur europäescher Währungsunioun. A verschiddene serbeschen Enklave gëtt mam serbeschen Dinar bezuelt.
Administrativ Andeelung
De Kosovo ass an 38 Gemengen agedeelt, déi sech aus de grousse Stied an den Dierfer an hirer Ëmgéigend zesummesetzen.
Rëmmereg
Rëmmereg ass eng Uertschaft an der Gemeng Préizerdaul.
Commonwealth of Nations
De Commonwealth of Nations (bis 1947: British Commonwealth of Nations) ass eng labber Zesummefaassung vu Staaten, déi an éischter Linn aus dem Vereenegte Kinneksräich an de fréiere Kolonië bestinn.
D'Bezeechnung Commonwealth (engl.: „Gemengwuel“; wiertlech: "Räichtum fir se all") dréckt hei e fräiwëllege Bond vun onofhängegen, souveräne Staaten aus, déi e gemeinsaamt Zil verwierklechen oder sech zu enger politescher Communautéit zesummeschléissen.
Dorënner: Commonwealth Realms
Kuckt och: Commonwealth Realm
Béiwen
Mat Béiwen ka gemengt sinn:
São Paulo (Homonymie)
São Paulo heeschen:
Schetzelbur
De Schetzelbur ass d'Quell vun der Schetzelbaach am Gréngewald déi spéider no dem Zesummefloss mat der Réngelbaach d'Wäiss Iernz bilt. E läit op enger Héicht vun 370 Meter (NG-L).
6. Joerhonnert
../.. | 4. Joerhonnert | 5. Joerhonnert | 6. Joerhonnert. | 7. Joerhonnert | 8. Joerhonnert | ../..
Messier 46
De Messier 46 (och NGC 2437 bezeechent) ass e +6,10 mag hellen oppene Stärekoup mat enger Gréisst vun 27' × 27' am Stärebild Puppis. D'Bezeechnung steet fir d'Nummer am Messier-Katalog.
De Stärekoup läi ongeféier 5400 Liichtjoer vun eis ewech an erstreckt sech iwwer e Gebitt vun 30 Liichtjoer. D'Stären am Koup sinn ongeféier 300 Millioune Joer al. Virum Stärekoup läit de planetareschen Niwwel NGC 2438, den allerdéngs net zum Stärekoup gehéiert an nëmmen 3000 Liichtjoer wäit ewech läit.
Koordinaten (Equinoxe J2000.0)
Dänemark
Dänemark (da: Danmark) ass e Staat a Skandinavien, am Norde vun Europa.
Dänemark ass zanter 1973 Member an der Europäescher Unioun.
Geographie
Dänemark huet eng Fläch vu ronn 43 000 km². Gutt zwee Drëttel dovu gehéieren zu der Hallefinsel Jylland (Jütland). Jylland grenzt am Süden un Däitschland. Et ass déi eenzeg dänesch Staatsgrenz déi um Festland gezu gëtt. Dänemark ass flaach, den héchste Punkt läit just 173m iwwer dem Mieresspigel.
De Rescht vum Land verdeelt sech op eng sëllegen Inselen: 1419 mat enger Fläch vun iwwer 100 m², 443 déi iwwerhaapt en Numm kruten, an nëmme 76 Stéck déi bewunnt sinn. Wéinst senge villen Inselen a senger onreegelméisseger Fläch, huet dat, vis-à-vis vun de Nopeschlänner, relativ klengt Land eng iwwerméisseg laang Küst vu 7.314 Kilometer.
Bis op d'Nørrejyske Ø, nërdlech vu Jylland geleeën an zweetgréisst Insel an Dänemark, leien déi grouss, bevëlkerungsdicht Inselen ëstlech vun der Hallefinsel. De Klenge Belt, e Mieresschloff deen nëmmen 800m bis 28 km an der Breet huet, trennt d'Festland vun der Insel Fyn (Fünen). Ëstlech vu Fyn läit Sjælland ("Séiland"), déi mat 7.031 km² gréisst Insel. D'Storebælt-Bréck verbënnt Fyn iwwer de Grousse Belt ewech mam westleche Sjælland. Ganz am Oste vun der Insel läit d'Haaptstad Kopenhagen, nëmmen e puer Kilometer vum schweedesche Malmö ewech. Kopenhagen a Malmö sinn iwwer eng zweet grouss Bréck, d'Öresund-Bréck matenee verbonnen. Nieft de Brécke sinn all d'Inselen an d'schweedescht Festland mat der Fär z'erreechen.
D'Baltescht Mier kënnt nëmmen iwwer den Öresund, de klengen an de grousse Belt mam Nordmier zesummen. Déi dräi schmuel Mieresstroosse ginn nërdlech vu Fyn a Sjælland an de Kattegat iwwer deen da selwer op der Héicht vu Skagen mam Skagerrak, engem Niewenaarm vum Nordmier verbonnen ass. De Kattegat gëtt zum dacksten nach zum Baltesche Mier gerechent.
Bevëlkerung
An Dänemark hunn den 1. Januar 2007 5.447.084 Leit gewunnt. De Prozentsaz vun Immigranten an hiren Nokommen ass a Relatioun zu anere westeuropäesche Länner relativ kleng: 477 700 Leit respektiv 8,7 % am Total, 6,6 % dovun Immigranten aus éischter Generatioun (2007). D'dänesch Gesellschaft ass deemno éischter homogeen. Méi wéi d'Hallschent vun den Immigrante kommen aus europäesche Länner.
Déi gréisst Minoritéite sinn déi aus der Tierkei, Däitschland an dem Irak. Grouss Gruppe kommen och aus Norwegen, Schweden, dem Libanon, Bosnien an Herzegowina, Pakistan, Iran a Somalia.
2007 hunn iwwer 18 000 Grönlänner an Dänemark gewunnt, déi meescht dovu sinn der mat vill Schoul oder enger Léier.
D'Entwécklung vun der Bevëlkerungszuel ass zanter der zweeter Hallschent vum 20. Joerhonnert positiv gewiescht. Et gëtt zwou Ursaachen dofir: d'Zuel vun den Immigranten ass konstant an d'Luucht gaangen an et goufe bal all Joer méi Leit gebuer wéi der gestuerwe sinn. Eng Ausnam: Uganks der 1980er sinn immens wéineg Kanner op d'Welt komm. D'Gebuertenziffer war sou niddereg, datt d'Totalpopulatioun bis 1984 réckleefeg war.
D'Dänen haten op den 1. Januar 2007 an der Moyenne 39,9 Joer. D'Liewenserwaardung louch 2006 bei 80 Joer fir d'Fraleit, respektiv 76 Joer bei de Maansleit. De Fertilitéitstaux war 2006 bei 1,85 Gebuerte/Fra. Dat ass ee vun den héchsten an der Europa, d'EU-Moyenne fir dat selwecht Joer louch bei 1,49.
Sproochen
D'Offiziell Sprooch an Dänemark ass Dänesch. Dänesch gehéiert zu der nordgermanescher, respektiv skandinavescher Sproochefamill.
Op de Färöer huet och Färöesch -nieft dem Däneschen- offizielle Status. Dat selwecht gëllt fir Grönlännesch a Grönland.
Englesch ass déi wichtegst Friemsprooch. Däitsch ass fir d'Majoritéit vun de Schoulkanner den éischte Choix wa se eng zweet Friemsprooch léiere wëllen.
Reliounen
Dänemark gouf ëm 965 christianiséiert. D'evangeelesch-lutheresch Staatskierch, déi sougenannt Folkekirke (Vollekskierch) ass no der Reformatioun, 1536 gegrënnt ginn. 2006 waren 83 % vun den Däne Member vun der Kierch. D'Dänesch Kinnigin, respektiv de Kinnek huet vum Gesetz hier an der Folkekirke ze sinn. D'Kierch gëtt vun engem eegene Kiercheministère geréiert. Déi zweetgréisst Relioun am Land ass den Islam. Ronn 3,3 % vun der Populatioun si Moslemen.
All aner reliéis Communautéite si butzeg kleng am Verglach (35.000 oder 0,6 % Katholicken ; Bistum Kopenhagen) a spille sou gutt wéi keng Roll am reliéise Liewe vun den Dänen. De Prozentsaz vun deenen déi sech zu kengem Glawe bekenne läit bei 13,1 %.
Politik
Dänemark ass eng parlamentaresch-demokratesch Monarchie. Staatschef ass d'Kinnigin oder de Kinnek an huet, wéi an anere konstitutionelle Monarchien och, haaptsächlech representativ Funktiounen. Zanter 1953 huet de legislative Pouvoir nëmme méi eng Kummer. D'dänescht Parlament de Folketing, huet 179 Deputéiert. Ënner hinne sinn och 2 Deputéiert aus Grönland an 2 Deputéiert vun de Färöer Inselen. D'Parlament gëtt all véier Joer gewielt.
Parteipolitesch gouf Dänemark am 20. Joerhonnert vun de Sozialdemokraten dominéiert. D'Wale vun 2001 waren deemno e Tournant an der politescher Geschicht vum Land. D'Rietsliberal Partei (Venstre) an d'Konservativ Vollekspartei (Dansk Folkeparti) waren d'kloer Gewënner an hu sech ënner der Regie vum Premier Anders Fogh Rasmussen an enger Koalitiounsregierung zesummegedunn.
Et war dëst och déi éischt Kéier zanter 1920, datt d'Sozialdemokrate net stäerkst Partei am Parlament gi waren. D'Riets Regierungsparteie goufen an de Wale 2007 bestätegt.
De 5. Abrëll 2009 huet de Lars Løkke Rasmussen den Ander Fogh Rasmussen als Premier ofgeléist, well dësen zum Generalsekretär vun der NATO ernannt gi war.
D'Parteien déi am Parlament vertruede sinn (Folketingwal vum 13. November 2007):
Administrativ Ënnerdeelungen
Mat der Strukturreform vum 1. Januar 2007 gouf d'Land a 5 grouss Regiounen agedeelt: d'Regioun Hovedstaden (Haaptstad Kopenhagen), Sjælland, Syddanmark, Midtjylland an Nordjylland. Nieft de Regiounen, déi d'Ënnerdeelung an 13 Ämter ersat huet, gouf och d'Zuel vun de Gemenge vu fréier 270 op haut 98 reduzéiert (Fusiounen).
D'Färöer Inselen a Grönland sinn Deel vum Kinnekräich Dänemark, hunn awer jeeweils grouss bannepolitesch Fräiheeten an domat och hir eege Verwaltungen. Baussepolitesch ass d'Autonomie vun den Territoire méi limitéiert. Nawell konnten d'Färöer an d'Grönnlänner duerchsetzen datt hir Inselen haut net zu der Europäescher Unioun gehéieren. D'Färöer hate sech vun Ufank un -1973, d'Joer an deem Dänemark bäigetrueden ass- géint d'Unioun decidéiert. Grönland ass uganks nach automatesch derbäi gewiescht, huet sech dunn awer 1985 an engem Referendum fir den Austrëtt entscheet.
Béid Territoirë sinn iwwer d'Kinnekräich mat eegene Vertrieder am Nordesche Rot representéiert.
Wichteg dänesch Stied sinn: d'Haaptstad Kopenhagen, Århus, Aalborg, Odense, Roskilde.
IC 418
Den IC 418 ass ee planetareschen Niwwel an der Mëllechstrooss, dee ronn 2000 Liichtjoer vun eis ewech ass. Säin Duerchmiesser ass 0,3 Liichtjoer. Deen anere gebräichlechen Numm „Spirographniwwel“ (englesch Spirograph Nebula) kënnt dohier well en déi selwecht Faarfmusteren huet, wéi déi, déi de Spirograph mécht. Dëse Phenomeen ass nach net verstanen.
Ënnersich weisen, datt den haitegen Zentralstär virun e puer Millioune Joren e Stär wéi eis Sonn war.
Virun e puer dausend Joer ass den nukleare Brennstoff zu Enn gaangen, an de Stär huet sech zu engem roude Ris entwéckelt, dee schliisslech ausgebrannt ass a säi baussenzege Mantel ofgestouss huet.
Als Rescht ass e Wäissen Zwerg bliwwen, deem säin ultraviolett Liicht d'Atomer vum Niwwel ugereegt an un d'Liichte bréngt.
Den Niwwel gouf am Joer 1891 vum Williamina Fleming entdeckt.
Koordinaten (Equinoxe J2000.0)
Sender vun Diddeleng
Vun do gi Sendungen a follgende Beräicher verbreet:
D'Anlag besteet aus engem administrativen an technesche Gebai, Wunnenge fir d'Techniker, an engem Sendetuerm donieft, a si stinn op engem klenge Plateau um Ginzebierg, eng vun den héchste Koppen ëm Diddeleng op enger Héicht vu 417, 5 m (NG-L).
De Sendetuerm besteet aus engem Gittermast an enger Antenn, déi zesummen 299 m héich sinn.
En ass an tëscht 1956 an 1957 opgeriicht gi fir eng méi kleng Anlag z'ersetzen. Am Ufank war e méi héich, mä no engem Accident, den 31. Juli 1981, wéi e belschen Dassault Mirage 5BR deen op engem Trainingfluch war, dragerannt war a bei deem ausser dem Pilot (de Colonel R. Gennart, Kommandant vum belsche Fluchfeld Florennes), ee Mataarbechter vun RTL mat senger Fra ëm d'Liewe koumen, gouf de Gittermast op d'Héicht vun 285 m nei opgeriicht. Bei där Fléckerei ass och déi iewescht Antenn e bësselchen ausser Senkel geroden.
Taass
Eng Taass ass en Drénkgeschier, un deem eng Hänk drun ass.
Tase si meeschtens aus Parzeläin oder Keramik, a gi gebraucht fir waarmt Gedrénks, wéi Téi oder Kaffi, draus ze drénken. Dacks gëtt et fir eng Taass och eng Ënnertaass, d. h. e klengen Tellerchen, mat an der Mëtt enger Klenger Kaul an der Gréisst vun der Basis vun der Taass, dee geduecht ass, fir d'Taass dropzestellen, a verhënnere soll, datt ee sabbelt.
Um Spaweck
Mug
Veere
Veere ass eng Gemeng an eng Stad am Südweste vun Holland, op Walcheren, an der Provënz Zeeland. D'Gemeng hat op den 1. Juli 2006 21.943 Awunner. D'Gemengenhaus steet zu Domburg.
Turbinn
Eng Turbinn ass eng Stréimungsmaschinn, déi an engem Lafrad, dat rotéiert, engem Gas, enger Flëssegkeet oder engem Damp, mechanesch Energie entzitt an iwwer eng Well weiderleet.
Bei Axial-Turbinne steet d'Turbinnelafrad parallel a Funktioun zu der Well; bei Radialturbinnen, vertikal.
Kédange-sur-Canner
Kédange-sur-Canner ass eng franséisch Uertschaft a Gemeng am Departement Moselle an der Regioun Grand Est.
Am Uert, deen zum Arrondissement vun Diddenuewen-Ost gehéiert, liewen 1.036 Awunner (Stand 1999).
7. Joerhonnert
../.. | 5. Joerhonnert | 6. Joerhonnert | 7. Joerhonnert. | 8. Joerhonnert | 9. Joerhonnert | ../..
Kar (Gefier)
Den Opbau vun enger Kar besteet aus zwéin zolitte Laangbeem op deenen en hëlze Buedem aus Madrillen oder décke Brieder läit, an déi sech no vir als d'Gestell (Brancard) verlängeren, an dat d'Päerd agespaant gëtt. Hir Säitewänn kënnen zou sinn oder aus Leedere bestoen.
Karen hu grouss Rieder mat breede Bänner, a se goufe geholl fir schwéier Rekolten oder aner Laaschten ze transportéieren. Fréier war de Woner den Haaptfabrikant vu Karen.
Digitale Mammograph
Den Digitale Mammograph ass e medezineschen Apparat, dee gebraucht gëtt, fir d'Broscht bei Fraen z'ënnersichen. Digital Mammographe schaffen, wéi déi analog och, mat Röntgen-Stralen
Kar (Gefier)
Den Avantage vun der Kar vis-à-vis vun engem Won ass, datt se praktesch iwwerall konnt benotz ginn, sou gutt an der Stad, wéi um Land, se war méi einfach ze fuere wéi e grousse Won, ass besser duerch déi enk Gassen an de Stied komm, well se méi kuerz konnt dréien, an d'Hannerzechfuere war méi einfach.
Verschidde Karen
E ganze Koup vu Spezialkare goufen a Frankräich gebaut. Dozou gehéieren d ' Carriole, d ' Fourragère, d ' Guimbarde, d ' Bombarde, d ' Maringotte an d'Jardinière.
Digitale Mammograph
Dobäi kann e gebraucht gi fir d'Diagnostik, fir Screening an am Fall vun enger stereotaktescher Biopsie.
Grace Kelly
D'Grace Patricia Kelly, gebuer den 12. November 1929 zu Philadelphia an den USA, a gestuerwen de 14. September 1982, méi spéit Prinzessin Gracia Patricia vu Monaco, war eng US-amerikanesch a monegassesch Schauspillerin mat irischen Originnen a koum duerch hir Hochzäit mam Prënz Rainier III. vu Monaco op de monegassechen Troun.
Hir Jugend
Grace Kelly war eng Nokomme vu kathouleschen irischen Emigranten. Hire Grousspapp konnt säin „amerikaneschen Dram“ realiséieren an als Auswanderer d'Familljeverméigen opbauen. Hire Papp, den John B. Kelly Sr., krut 1920 eng olympesch Goldmedail. Hir Mamm huet aus Preisen gestaamt.
Hire Brudder, John jr, gouf Buergermeeschter vu Philadelphia.
Hir Schoulen huet si an der Ravenhill Academy of the Assumption zu Philadelphia an an der Stevens School zu Chesnut Hills absolvéiert. Scho mat 12 Joer krut si bei den Old Academy Players of East Falls, Schauspillunterricht. Vun 1947 bis 1949 huet si op der American Academy of Dramatic zu New York studéiert.
D'Schauspillerin
Mat 17 Joer wollt si Schauspillerin ginn. Obschonn hir Elteren dogéint waren huet si Modell fir Coca-Cola a Colgate gestane fir kënnen hir Schauspillcoursen zu New York ze finanzéieren. Den éischte Film an deem si mat 22 Joer matgespillt huet war Fourteen Hours (1951). E Joer méi spéit krut si d'Haaptroll am High Noon, e Western mam Gary Cooper.
1953 huet si mam Clark Gable an Ava Gardner den dramatesche Libesfilm Mogambo gedréint, wou si fir den Oscar vun der beschter weiblecher Nieweroll nominéiert gouf. Duerno huet si an dräi Filmer vum Alfred Hitchcock matgespillt: Dial M for Murder, Rear Window an To Catch a Thief.
1955 krut si den Oscar als bescht Actrice am Film The Country Girl.